google/wiki40b huggingface dataset:
Kartografi

Kartografi (fra gresk χάρτης khartēs, «kart» og γράφειν graphein, «skrive») er faget å lage kart og bruke kart. Disiplinen omfatter også estetikk, vitenskap og teknologi knyttet til arbeid med kart samt studiet av 
kart som vitenskapelige dokumenter og kunst. Kartografi har som utgangspunkt at virkeligheten kan modelleres og at kartet er den mest effektive måten å kommunisere både om observerbare objekter og fenomener (for eksempel landformer) og om tema som er mindre håndfaste (for eksempel språk), som har en geografisk lokalisering eller utbredelse eller kan knyttes til objekter som har en geografisk lokalisering eller utbredelse.
Kartografi har fra antikken vært en del av det geografifaget som i det meste av fagets historie har handlet om å utforske og beskrive jorden. Kartet var et hjelpemiddel til å navigere og utforske verden, og å lage kart var en viktig del av det å beskrive ukjente områder og forbedre kunnskapen om allerede kjente land og regioner. I dag er kartografi som fagdisiplin integrert med geografisk informasjonsvitenskap (GIV) som danner det teoretiske og praktiske grunnlaget for geografisk informasjonsteknologi (GIT) og geografiske informasjonssystemer (GIS).
Kartografen Jacques Bertin utviklet grafisk semiologi med visuelle variabler og tre persepsjonsnivåer: (1) lesekart, (2) sebare kart og (3) kommuniserbare kart.

Definisjon

Fagfeltet kartografi er utførlig beskrevet av Robinson et al. 1995.
ICA har følgende definisjon av kartografi:
«The art, science and technology of making maps, together
with their study as scientific documents and works of art. In this context
maps may be regarded as including all types of maps, plans, charts and
sections, three-dimensional models and globes representing the Earth or
any celestial body at any scale.»
Innføring av moderne teknologi førte til at Morrison i 1986 innførte følgende definisjon:
«An information transfer process that is centered about a
spatial data base which can be considered, in itself, a multifaceted model
of geographic reality. Such a spatial data base then serves as the central
core of an entire sequence of cartographic processes, receiving various
data inputs an dispersing various type of information products.»

Historikk

Det eldste kjente kart er funnet i Irak, og er fra ca. 3800 f.Kr. Anaximander blir vanligvis tilskrevet konstruksjonen av det første greske kart i det sjette århundre f.Kr. I tidsrommet 400–200 f.Kr. innførte greske vitenskapsmenn gradinndelingen og de første projeksjonsmetoder. Navigasjonskart ble utviklet for oppdagelsesreisene på 1500-tallet.
Rose McConnell Long

Liv og virke

Rose McConnell ble født i Indiana. Hun møtte Huey Long etter at hun vant en kakebakekonkurranse som han hadde organisert. Rose og Huey ble gift i 1913. Etter Hueys død i 1935 ble Rose utnevnt til å tjenestegjøre i United States Senate. Hun vant et suppleringsvalg den 21. april 1936 og tjenestegjorde de resterende månedene av hennes manns periode, men hun avslo å stå til gjenvalg til en seksårsperiode i november 1936. Fordi Hattie Caraway allerede tjenestegjorde i Senatet på tidspunktet av Roses valg så representerte dette første gang at to kvinner satt i Senatet på satte tidspunkt.
Rose Long var mor til Senator Russell B. Long samt Rose Lolita Long McFarland fra Boulder i Colorado og Palmer Reid Long fra Shreveport i Louisiana.
Rose McConnell Long ble portrettert i fjernsynsfilmen Kingfish: A Story of Huey Long av Ann Dowd.
Fru Long ble den 1. februar 2014, sammen med sin manns nevø, John S. Hunt, III, posthumt  innlemmet i Louisiana Political Museum and Hall of Fame i Winnfield. Seks andre ble æret også, inkludert hennes sønns talsmann, Robert «Bob» Mann.
Laguna Beach (California)

Laguna Beach er en kystby og artistsamfunn sør i Orange County, California, ca. 39 km sørøst for fylkessetet Santa Ana. Befolkning var på 23727 ved folketellingen i 2000. Den er kjent for å ha noen av de vakreste strendene i det sørlige California. Byen er også kjent for sine hoteller, unike butikker, restauranter, verdensberømte kunstgallerier og kunst festivaler. Flere filmer og Fjernsynsserier har blitt filmet der.

Media

I 2004 laget MTV en reality-tv-serie ved navn Laguna Beach: The Real Orange County, som ble sendt på MTV i tre sesonger. Serien følger livene til flere unge Laguna Beach beboere som akkurat er ferdig med videregående skole og begynner neste kapittel i deres liv. Den var meget vellykket de første to sesonger og ble det nest høyeste rangerte MTV show. Dens suksess gjorde de sentrale figurene i serien, Stephen Colletti, Kristin Cavallari, Lauren Bosworth og Lauren Conrad til kjendiser. Showet ble senere en spin-off nå kjent som The Hills.
Frankrikes ambassade i Oslo

Historie

Frankrike var blant de første land til å opprette diplomatisk kontakt med Norge etter selvstendigheten i 1905. Første ambassadør, Louis Delevaud, var på plass 4. november 1905.

Nettsted

Ambassadens nettsted har informasjon på norsk og fransk.

Ambassadebygning

Ambassaden holder til i en to etasjers nybarokkvilla som ble oppført i 1891 for  H.A. Erichsen ved arkitekt Christian Reuter.
Ambassadørresidensen er i Drammensveien 80. Ambassaden disponerer også Inkognitogata 14.
Badenweiler

Personligheter

Den russiske forfatteren Anton Tsjekhov døde her 15. juli 1904.
SAGE

SAGE (Soviet–American Gallium Experiment, også kalt Russian-American Gallium Experiment) er et samarbeidseksperiment utarbeidet av flere fremtredende fysikere for fluksen til nøytrinoene fra solen.
SAGE ble utformet for å måle den radiokjemiske fluksen fra solnøytrinoer basert på reaksjon ved inverse betastråling, ⁷¹Ga⁷¹Ge. Målet for reaksjonen var 50–57 tonn flytende galliummetall lagret dypt under bakken ved Baksan nøytrinoobservatorium i Kaukasus i Russland.
Buebro

Buebro er en bro hvor selve buen er hovedbæresystemet. Buen kan være plassert over, under eller delvis over, delvis under brobanen.

Om konstruksjonen

En buebro holdes oppe ved at dens egenvekt og last ledes gjennom buen mot fundamentene, istedenfor å ledes rett ned. Materialene må derfor tåle stort trykk. Fundamentene som endene trykker mot må være solid og stabilt forankret til fjell eller til en annen massiv konstruksjon.
Noen av disse brotypene er kombinert med kassebro eller platebro, og hvor selve buen tar hovedspennet. Enkelte kan ha flere buer etter hverandre.

Historie

Steinbuer var oppfunnet så langt tilbake som 2500 år f.Kr., omtrent under Induskulturen. Steinbuene ble utviklet til å bli broer av romerne, mange av disse konstruksjonene finnes ennå i dag.
De fleste buebroene fra romertiden var formet som halvsirkel, selv om noen hadde form av et sirkelsegment. Generelt var det benyttet mange like buer etterhverandre, med samme form og størrelse. Disse broene ble brukt til å frakte vann over og fikk derfra navnet akvadukt.
Etter romertiden var det kineserne som tok seg mest av utviklingen av buebroer.
I Kina finner vi broen Wuchaohe fra 1991, en buebro i stein, som har verdens lengste spenn på 120m.

Steinbuebroer og murverksbuebroer

Steinhvelvbroer tåler en del vertikale trykkrefter og litt skjærkrefter, men tåler derimot lite eller ingenting av spenninger i form av horisontale krefter. Derfor utformes slike broer slik at de bestandig står under trykk, i den grad dette er mulig. 
Steinen i slike broer blir ofte lagt slik at den smaleste og lengste delen av steinen følger buen, vekten vil så forplante seg langs buen og ned mot fundamentene.  Og jo mer vekt (vertikale trykkrefter) broen blir belastet med, jo sterkere vil selve konstruksjonen bli. 
For alle steinbygde buebroer av eldre dato var kronesteinene de viktigste. De satt øverst, var kileformet, låste konstruksjonen og tok belastningen fra begge sider. Satt disse skjevt, kunne hele buen rase sammen. Kronesteinene som satt ytterst var ofte utstyrt med et skjoldmerke (ikke sjelden: riksvåpenet) eller kongemonogram og årstall.
Samme prinsipp benyttes under bygging av murverksbroer. De tradisjonelle murverksbuene er vanligvis holdbare. Men det er relativt dyrt å bygge dem. De krever mye materialer samtidig som fundamentene må grundig fundamenteres. I tillegg vil arbeidskostnadene bli høye.
Tibetlerke

Utbredelse

Den forekommer på tibetplatået fra det nordvestlige India øst til det sentrale Kina.
Försvarsexportmyndigheten

Försvarsexportmyndigheten (FXM) var en svensk statlig etat som ble opprettet 1. august 2010 og sorterte under Forsvarsdepartementet.
FXM hadde til oppgave å fremme svensk forsvarseksport når den var av forsvarspolitisk interesse. Etaten støttet selskapers forsvarsnyttige eksport og representerte staten ved forsvarseksportavtaler, for eksempel var det FXM som hadde ansvar for de statlige JAS 39-kontraktene med Tsjekkia, Ungarn og Thailand.
Etatens eksportfremmende virksomhet omfatter, foruten forsvarsmateriell, militær teknologi for sivile formål, ettersom militær teknikk ofte må anvendes i sivile sammenhenger for å være lønnsom for selskapene.
Heterogeniates

Utseende

En middelsstor, avlang, blankt rødbrun til svart skarabide. Dekkvingene har tydelige punktrader.

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.
Associação Fonográfica Portuguesa

Associação Fonográfica Portuguesa (AFP) er interesseorganisasjonen til musikkbransjen i Portugal. AFP ble grunnlagt i 1989 som en sammenslåing av de to bransjeorganisasjonene GPPFV og UNEVA. Organsiasjonen er den portugisiske divisjonen til International Federation of the Phonographic Industry (IFPI) og representerer interessene og rettigheter til musikere, utgivere og plateselskaper i landet. 
AFP er også ansvarlig for å sertifisere og tildele salgstrofeer i Portugal, og den utarbeider ukentlige hitlister for singler og album i Portugal. Fra 2000 til 2012 stod AFP bak tv-programmet Top + på tv-kanalen RTP1. Programmet var et ukentlig hitlisteprogram i samarbeid mellom AFP og kringkasteren RTP.
Selskapet produserer også to ukentlige hitlister: Single Top 100 og Album Top 50.
Kamphandlingen den 14. juli 1696

Kamphandlingen den 14. juli 1696 var et sjøslag mellom Frankrike og England mot slutten av Kong Vilhelm-krigen i Bay of Fundy utenfor dagens Saint John i New Brunswick. De engelske skipene ble sendt fra Boston for å avskjære forsyningene som ble tatt av den franske offiseren Pierre Le Moyne d'Iberville fra Quebec til hovedstaden i Acadia, Fort Nashwaak (Fredericton i New Brunswick) på Saint John River. De franske krigsskipene «Envieux» og «Profond» kapret den engelske fregatten «Newport» (24 kanoner), mens den engelske fregatten «Sorlings» (34 kanoner) og et hjelpefartøy kom seg unna.
Shaft – Bandekrig i Harlem

Handling

John Shaft er en farget politietterforsker i Harlem, New York. Han er kjent for å ha et hissig lynne, og ha et godt lag med damene. Dessverre er også hans temperament et problem for politiet, ettersom hans siste stunt var å kaste en lokal gangster ut av et vindu. Han slipper suspensjoner, men er advart. Samme dag dukker den svarte mafiabossen Bumpy Jonas opp på Shafts kontor, hvor han tilbyr ham et oppdrag: Å finne hans datter som er kidnappet av en mafia-bande som konkurrerer med Bumpy om narkotikamarkedet.

Popularitet og økonomi

Shaft ble en moderat suksess. Den innbragte drøyt $12 millioner i USA og ble sett av drøyt syv millioner. I følge The Numbers havnet den på 17-plass over de mest innbringende filmene i USA i 1971.
Produksjonsbudsjettet var på mellom en halv og én millioner dollar.

Anmelderne

Den ble forholdsvis godt mottatt av anmelderne, noe som gjenspeiles i at den har fått 88 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner, mens Leonard Maltin gav den 3 av 4 stjerner.

Priser

Musikeren Isaac Hayes ble tildelt både en Oscar, Grammy og Golden Globe for filmens kjenningsmelodi "Theme from Shaft".

Oppfølgere og nyinnspilling

Shaft fikk to oppfølgere: Shaft rydder opp i 1972 og Shaft i Afrika i 1973. Filmene ble fulgt opp med en TV-serie, også den med navnet Shaft. Også TV-serien hadde Richard Roundtree i hovedrollen som John Shaft, men gikk kun to sesonger fra 1973 til 1974. I 2000 kom en ny film som dels var en nyinnspilling og dels en oppfølger. I denne har Samuel L. Jackson hovedrollen som John Shafts nevø, navngitt John etter sin onkel. Roundtree spiller her rollen som en aldrende privatdetektiv som forsøker å overtale sin nevø til å bli med i hans detektivbyrå. I 2019 kom en fjerde film som introduserer tredje generasjons Shaft.
Ivittuut kommune

Navn og våpenskjold

Navnet betyr "gressrikt sted". Våpenskjoldet viser to fjellrever, dette våpenskjoldet fikk kommunen i 1974. Våpenskjoldet er todelt; øverste halvdel er en hvit fjellrev på blå bakgrunn, og nederste halvdel er en blå fjellrev på hvit bakgrunn. Todelingen gjenspeiler kommunens to områder; Ivigtut og Grønnedal. Fargene blått og sølv/hvitt representerer hhv. tilknytningen til havet og de i dag nedlagte kryolittgruvene. Fjellreven er med fordi dette er et vanlig dyr i dette området.

Geografi og geologi

Ivittuut er en av de sydlige kommunene i Vestgrønland amt, og er Grønlands minste kommune. Kommunen avgrenses av Arsukfjorden i nord og Qoornoqfjorden i syd. Den ligger på 61 grader nordlig bredde, dvs på linje med Bergen. 
Kommunen grenser til Narsaq kommune i nord, øst og sør, og Labradorsjøen i vest. Av kommunens 600 km² er ca. 450 km² isfritt, 50 km² dekket av is og 100 km² er havområde. Høyeste punkt er Laksefjeld, med 1.091 meter.
Området har tre isbreer, hvorav Arsuk Bre munner ut i fjorden, Søndre Qoornoq Bre slutter på en moreneslette, og Nordre Qoornoq Bre ender i en sjø.
Særlig Søndre Qoornoq Bre er interessant på grunn av de mange kuleformede sedimentene som inneholder fossile avtrykk. Innenfor et område på 1 km² kan man finne nesten 100 forskjellige mineraler. Dette gjør kommunen til et spennende geologisk område. Gjennom kommunen går Arsukfjorden. Denne har et rikt fugleliv, takket være kommunens tiltak for å bevare fuglebestanden i fjorden. Sør for Arsukfjorden går Ikafjorden, som også går gjennom kommunen. Denne har såkalte «ikaitter», som er 10-15 meter høye søyler («omvendte dryppsteiner») som bygges opp. Fjorden ble fredet i år 2000. 
Også andre deler av kommunen er fredet, dette gjør at kommunen har et rikt dyreliv, med bl.a. moskusfe, fjellrev, snøugler og falker.

Historie

Byene Ivittuut og Kangilinnguit ble anlagt av europeere og amerikanere, etter funn av mineralet kryolitt, et hvitt mineral som har vært brukt i produksjonen av bl.a. aluminium. Den første transporten av kryolitt ble skipet i 1854, til København. Allerede i 1856 ble det tatt ut 100 tonn fra gruvene. Fra ca. 1920 øker etterspørselen etter aluminium, og dermed også etterspørselen etter kryolitt, og i 1926, da også elektrisiteten kom hit, ble det tatt ut 50 000 tonn. De siste amerikanerne forlot Kangilinnguit og Ivittuut i 1952. Den 6 km lange landeveien mellom de to byene ble anlagt i 1956
Kommunen ble selvstendig i 1951. Den gang var byens kryolittgruver fortsatt bærebjelken i byen Ivittuut. Kryolittgruvene ble imidlertid etterhvert utkonkurrert av kunstig framstilt kryolitt, og 15. desember 1987 ble de stengt, og gruvebyen ble snart avfolket. I år 2000 ble byen stengt, og de siste to familiene flyttet til Kangilinnguit.

Næringsliv

Hovednæringsveien i kommunen er fiske. Kommunen selv er en viktig arbeidsplass, her er ca. 10 personer ansatt. 5 km øst for gruveområdet i Ivittuut ligger Grønlands Kommando, som sysselsetter 150 militære personer. I Kangilinnguit er det også et entreprenørfirma, som sysselsetter 10-20 sesongarbeidere.
Benmargskreft

Benmargskreft, eller myelomatose, er kreft i benmargen, som er kroppens bloddannende organ. Der produseres det røde blodlegemer (blodprosent), hvite blodlegemer (immunforsvar) og blodplater (blodlevring). I tillegg finnes det andre blodceller i benmargen.
Benmargen finnes vesentlig inne i store knokler som brystbeinet, kragebein, ribbein, ryggraden, bekkenet og de lange knoklene i armer og lår. 
Benmargskreft preges av opphopning av en type celler – plasmaceller i benmargen. De syke plasmacellene (kreftcellene) kan også påvirke beinsubstansen i skjelettet.

Forekomst

Benmargskreft forekommer hyppigst etter fylte 55 år. Hvert år oppdages rundt 450 nye tilfeller av denne sykdommen i Norge.

Behandling

Mål for behandling av benmargskreft vil i de fleste tilfeller være å lindre symptomer og å drive sykdommen tilbake. Således ansees benmargskreft som en kronisk sykdom man ikke blir frisk av, men som man kan leve med. Vanligvis er det hensiktsmessig å starte behandling først når sykdommen gir plager og symptomer. 
Ved St. Olavs hospital i Trondheim har professor Anders Waage og Øyvind Hjertner  påvist at det forbudte stoffet Thalidomid kunne være effektivt hos opptil 30 % av pasienter med tilbakefall etter myelomatise, en form for benmargskreft.
Chorzów

Vennskapsbyer

Iserlohn, Termoli, Ózd, Zlín, Creil
Miranda (TV-film)

Handling

Miranda blir vitne til at en ung mannlig student med navn Fredrik kjører seg i hjel. Hun får muligens et slags sjokk og begynner å tro at mannen fremdeles lever. Miranda lider av en vrangforestilling og hennes foreldre lider av mange. I filmen veksler scener med Miranda som voksen med scener av Miranda som pike. Foreldrene har stengt verden ute for henne helt fra begynnelsen av. De har løyet bort alt ondt og foruroligende. Moren og faren har omsorgsfullt lært henne opp til å overse virkeligheten. Ingen sulter i foreldrenes «verden». Arbeiderne har det godt og ingen dør. Når Miranda tror at Fredrik er i live, er det logisk. Når foreldrene innser at noe er galt, sender de Miranda fra seg til en onkel i byen, hvor hun både snubler over nye brokker av virkeligheten og treffer en ny hjelper, den unge marxisten Markus - en virkelig gutt.
Vitaliy Parakhnevych

Landslaget

Vitaliy Parakhnevych spilte 1 landskamp for Tadsjikistans herrelandslag.
Frederik Schram

Landslaget

Han ble tatt ut i Islands tropp til VM i fotball 2018 i Russland.
Alzira (opera)

Alzira er en opera med en prolog og to akter av Giuseppe Verdi. Den italienske libretto, som bygger på skuespillet Alzire, ou les Américains av Voltaire, er skrevet av Salvatore Cammarano. Operaen ble uroppført på Teatro San Carlo i Napoli 12. august 1845.
Deutsche Volkspartei

Deutsche Volkspartei (DVP) var et høyreorientert nasjonalliberalt parti i Tyskland. Det liberale folkebegrepet var preget av impulser fra romantikk og idealisme, og partiets velgere tilhørte hovedsakelig middel- og overklassen.
DVP ble grunnlagt i desember 1918 av tidligere medlemmer av Nationalliberale Partei, anført av Gustav Stresemann, som var partiets formann frem til sin død i 1929.
Selv om partiet først avviste Weimarforfatningen, og så seg som en del av den «nasjonale opposisjonen» mot Weimarrepublikken, deltok partiet i nesten alle riksregjeringer mellom 1920 og 1931. Dette skyldtes først og fremst Stresemanns rolle. Både Stresemanns politikk og regjeringsdeltagelsen var gjenstand for intern opposisjon. Stresemanns viktigste motstander innen partier var storindustrimannen Hugo Stinnes. Han og partimedlemmene rundt ham ønsket et tettere samarbeide med DNVP, det tysknasjonale folkepartiet.
Mens DVP de facto var blitt en av Weimarrepublikkens støtter, tenderte det etter Stresemanns død i et stadig mer radikalisert politisk landskap til høyre. Det var imidlertid betydelig mer moderat enn partier som DNVP og NSDAP, og ved valgene i 1932 sank det til ubetydelig størrelse. Det ble oppløst i 27. juni 1933.
Politikere fra DVP sluttet seg etter annen verdenskrig til CDU og FDP.
Hub Chowki oljekraftverk

Hub Chowki oljekraftverk (engelsk: Hub River power plant) er et oljekraftverk i Balutsjistan i det vestre Pakistan. Det har en installert produksjonskapasitet på 1292 MW, fordelt på 4 like store blokker. Anlegget ble påbegynt omkring 1990, og stod ferdig i 1997. Brenselkilden er fyringsolje. Operatørselskapet holder til i Hub Chowki.
Oljeforsyningen via oljeledning gjennom Balutsjistan er omstridt av lokale klanledere, som tar egne avgifter for transporten. All elektrisiteten selges til den statlige duopolist-grossisten WAPDA.
Omagua

Omagua (også kalt umava, umana eller cambeba) er, eller snarere var, et urfolk ved elvene Marañón og Amazonas i Peru, og også i det vestligste grenseområdet i Brasil. De snakker omagua, en dialekt av et tupiansk språk, som ifølge SIL International i dag kun snakkes av mindre enn 100 mennesker langs Amazonas ved Iquitos i Peru.
Omaguaene var før Columbus en av de største folkegruppene i Amazonasbekkenet, med byer og organisert jordbruk. Befolkningen ble imidlertid sterkt redusert som følge av epidemiene under den columbianske utveksling, og er i dag langt på vei absorbert i den generelle mestisbefolkningen.
Vilgot Sjöman

Biografi

Vilgot Sjömann ble ble mest kjent for sine filmer som av utlandet ble forbundet med Den svenske synden på 60-70-tallet. Dette var en tid da ungdomsopprør, venstreradikalisme og grensebrytning var i vinden, og filmene til Sjöman passer i likhet med noen av Bergmans filmer inn i denne tradisjonen. Denne filmtrenden på 60-70 tallet gikk ut på nettopp å bryte både moralske og seksuelle grenser, ved å utfordre samfunnets forestilling om ekteskap, kjønnsroller og etablerte ideer, eller ved å vise eksplisitt nakenhet og sex.
Sjömanns mest kjente filmer ble "Jag är nyfiken – gul" og oppfølgeren "Jag är nyfiken – blå", da disse både hadde et provoserende politisk syn (venstreradikalisme) og eksplisitt nakenhet/sex. Filmene fikk distribusjon flere steder i verden, og ble eksempelvis markedsført i USA som en del av nettopp "Den svenske synden". Filmene ble bannlyst flere steder i USA etter lanseringen der. Et tegn på den filmhistoriske viktigheten av disse filmene er de nylig utgitte DVD-utgavene på criterion-samlingen. 
Foruten disse filmene lagde Sjöman en biografisk film om Alfred Nobel i 1995. Han var også teater-anmelder for avisene VI og Dagens nyheter og jobbet med alt fra Ingmar Bergman til Harry Schein og Jarl Kulle.
I 2003 startet Vilgot Sjöman og Claes Eriksson en rettslig kamp mot TV4 for å få lov til å vise sine filmer uten reklameavbrytelser. Saken ble tatt helt til høyesterett, og i 18. mars 2008, nesten to år etter at Sjöman var død, ble saken dømt i Sjöman og Erikssons favør.
Sjöman vant Guldbagge for beste regi på En handfull kärlek i 1974 og fikk filmen nominert til Gullbjørnen i Berlin.
Blåfjærfly

Utseende

Et ganske lite (vingespenn 17 – 21 mm) og spinkelt nattfly, et av de minste norske medlemmene av denne familien. Den ligner ikke på noen andre nattfly men kan forveksles med gressmott (Crambidae) i underfamilien Pyraustinae. Palpene er lange og tynne, men oppoverbøyd slik at de ikke stikker fram som et nebb foran hodet. Forvingen er trekantet, gulaktig brunoliven, den ytterste tredjedelen mer eller mindre purpurfarget. Det røde området er delt i to av en lys siksak-tverrlinje (bølgelinje). Bakvingen er farget omtrent som forvingen men gjerne litt mørkere. Den har to purpurfargede tverrbånd men disse er ofte utydelige.

Levevis

Arten finnes på enger, tørre bakker og i åpen skog. Larvene lever på blåfjær (Polygala spp.). Arten overvintrer som puppe. De voksne sommerfuglene flyr om dagen i juni – juli, av og til også mai og august. Det er sannsynlig at den kan ha to generasjoner enkelte somre.

Utbredelse

Den er utbredt fra Europa østover til Japan. I Norge er den funnet spredt nord til Molde. Forekomsten er lokal men den kan være tallrik der den finnes.
NM i friidrett 1930

Norgesmesterskapet i friidrett 1930 bestod av flere arrangementer som i 1930 kåret norgesmestere i friidrettsøvelsene.
Hovedmesterskapet ble arrangert i Bergen fra 15. til 16. august. Kun menn deltok.
Kongepokalvinner ble Hjalmar Johannesen. 
Se også NM i mangekamp 1930.